Euroopan komissio

Euroopan komissio on Euroopan unionin (EU) toimielin, joka antaa EU:n lainsäädäntöesitykset ja valvoo perussopimusten noudattamista.  Sen toimintaa johtaa 27 komission jäsentä (eli ”komissaaria”), joista yksi toimii komission puheenjohtajana. Komissioon kuuluva hallinnollinen henkilökunta koostuu noin 32 000 virkamiehestä. Heidät on jaettu pääosastoiksi kutsuittuihin yksiköihin, joista jokaisen toimintaa johtaa pääjohtaja, joka on vastuussa tietylle komissaarille.

Komission tehtävänä on laatia lainsäädäntöehdotuksista, valvoa lainsäädännön soveltamista jäsenvaltioissa, edustaa EU:ta eri puolilla maailmaa sekä vastata EU:n politiikan, toimintaohjelmien ja talousarvion täytäntöönpanosta. Komissio on poliittisesti riippumaton elin ja puolustaa EU:n yleistä etua, eivätkä komissaarit saa ottaa vastaan ohjeita jäsenmaiden hallituksilta.

Komission ehdottamista lainsäädäntöehdotuksista päättää Euroopan unionin neuvosto ja Euroopan parlamentti. Komissio on poliittisesti vastuussa toiminnastaan parlamentille, joka voi sanoa sen irti antamalla sille epäluottamuslauseen.

Vuoden 2024 europarlamenttivaalien jälkeen muodostettiin nykyinen Von der Leyenin II komissio, joka astui virkaansa joulukuussa 2024, ja jonka on määrä jatkaa vuoteen 2029 saakka.

 Tehtävät 
Euroopan komissio on poliittisesti riippumaton toimielin, jonka tehtäviä ovat uuden lainsäädännön ehdottaminen, toimintapolitiikkojen ja varainkäytön hallinnointi, lainsäädännön soveltamisen valvonta sekä unionin edustaminen kansainvälisissä yhteyksissä. Komissio vastaa Euroopan parlamentin ja EU:n neuvoston tekemien päätösten toimeenpanosta.

 Lainsäädännön ehdottaminen 
Euroopan komissio on ainoa Euroopan unionin toimielimistä, jolla on aloiteoikeus eli oikeus ehdottaa lainsäädäntöä. Euroopan parlamentti ja EU:n neuvosto, jotka lopulta hyväksyvät lainsäädännön, eivät voi itsenäisesti tehdä lainsäädäntöaloitteita. Tämän perussopimuksissa komissiolle annetun yksinoikeuden tarkoituksena on taata EU:n lainsäädännön yhtenäinen, asiantunteva ja itsenäinen valmistelu. Parlamentilla ja neuvostolla on kuitenkin mahdollisuus pyytää komissiota tekemään ehdotus lainsäädännöstä. Tämän lisäksi EU-kansalaisilla on mahdollisuus pyytää komissiota ehdottamaan lainsäädäntöä tietystä aiheesta eurooppalaisella kansalaisaloitteella.

Perussopimuksiin kirjatun läheisyysperiaatteen mukaan EU:n tasolla säädetyn lainsäädännön tarkoituksena on kansalaisten ja EU:n etujen suojeleminen kysymyksissä, joita ei voida ratkaista tehokkaammin kansallisella tai muulla alemmalla tasolla. Lainsäädännön valmisteluun komissiossa kuuluu asiantuntijoiden ja kansalaisten kuulemista.

 Toimintapolitiikkojen ja varainkäytön hallinnointi 
Euroopan komissio vahvistaa Euroopan unionin varainkäytön painopisteet yhdessä Euroopan unionin neuvoston ja Euroopan parlamentin kanssa. Tähän työhön kuuluu muun muassa EU:n vuotuisen talousarvion laatiminen, jonka parlamentti ja neuvosto hyväksyvät. Euroopan komission tehtävänä on myös valvoa Euroopan unionin varainkäyttöä. Komissio vastaa tästä Euroopan tilintarkastustuomioistuimelle.

 Lainsäädännön soveltamisen valvonta 
Euroopan komission tehtävänä on varmistaa yhdessä Euroopan unionin tuomioistuimen kanssa, että unionin lainsäädäntöä sovelletaan asianmukaisesti kaikissa jäsenmaissa.

 Edustaminen kansainvälisissä yhteyksissä 
Euroopan komissio toimii kaikkien EU-maiden edustajana kansainvälisillä foorumeilla, erityisesti kauppapolitiikan ja humanitaarisen avun alalla. Komission tehtävänä on myös neuvotella kansainvälisistä sopimuksista unionin puolesta.

 Euroopan unionista tehty sopimus 
Euroopan unionista tehdyn sopimuksen 17 artiklan 1 kohdan mukaan komissio ajaa unionin yleistä etua ja tekee tätä varten tarvittavat aloitteet. Se huolehtii siitä, että perussopimuksia sekä toimielinten niiden nojalla hyväksymiä toimenpiteitä sovelletaan. Komissio valvoo unionin oikeuden soveltamista Euroopan unionin tuomioistuimen valvonnassa. Se toteuttaa talousarvion ja hallinnoi ohjelmia. Komissio hoitaa yhteensovitus-, täytäntöönpano- ja hallinnointitehtäviä perussopimuksissa määrättyjen edellytysten mukaisesti. Yhteistä ulko- ja turvallisuuspolitiikkaa sekä muita perussopimuksissa määrättyjä tapauksia lukuun ottamatta se huolehtii unionin ulkoisesta edustuksesta. Se tekee aloitteet unionin vuotuisten ja monivuotisten ohjelmien laatimiseksi pyrkien toimielinten välisiin sopimuksiin.

Komissio voi lisäksi aloittaa uuden lainsäädäntöehdotuksen käsittelemisen EU:n perussopimusten nojalla.

Komissio on tehtävissään vastuussa Euroopan parlamentille, joka voi antaa komissiolle epäluottamuslauseen ja pakottaa sen eroamaan. Toiminnassaan komissio on riippumaton jäsenvaltioiden hallituksista.

Poliittinen johto
Euroopan komission poliittisen johdon muodostavat Euroopan komission jäsenet eli komissaarit, joita on nykyisin 27 eli yksi kustakin jäsenvaltiosta. Kullakin heistä omat vastuualueensa samaan tapaan kuin kansallisilla ministereillä. Yhdessä komission jäseniä kutsutaan komissaarien kollegioksi, jonka puhetta johtaa Euroopan komission puheenjohtaja. Kollegio kokoontuu tyypillisesti viikottain. 

Komission puheenjohtaja valitaan eurovaalien tulosten perusteella.Euroopan parlamentti: Fact sheets on the European Union: The European Commission.  Vaalien jälkeen Eurooppa-neuvosto esittää ehdokasta tehtävään, ja Euroopan parlamentti hyväksyy ehdokkaan. Puheenjohtajan valinnan jälkeen jäsenvaltiot ja puheenjohtaja valitsevat muut komission jäsenet. Lopuksi parlamentin tulee antaa luottamuslause koko komissiolle ennen sen viisivuotisen toimikauden alkamista.

Puheenjohtajat

VirkakausiPuheenjohtajaSynnyin- ja kuolinvuosiPuolueValtio1958–1967Walter Hallstein1901–1982Kristillisdemokraattinen unioni (CDU) Länsi-Saksa1967–1970Jean Rey1902–1983LiberaalipuolueBelgia1970–1972Franco Maria Malfatti 1927–1991Kristillisdemokraattinen puolue (DC)Italia1972–1973Sicco L. Mansholt1908–1995TyöväenpuolueAlankomaat1973–1977François-Xavier Ortoli 1925–2007Demokraattien liitto tasavallan puolesta (UDR) (1973–1976), 
Kokous tasavallan puolesta (RPR) (1976–1977) Ranska1977–1981Roy Jenkins1920–2003LiberaalidemokraatitIso-Britannia1981–1985Gaston Thorn1928–2007Demokraattinen puolue (DP)Luxemburg1985–1995Jacques Delors1925–2023Sosialistinen puolue (PS)Ranska1995–1999Jacques Santers. 1937Kristillissosiaalinen kansanpuolue (CSV)Luxemburg1999–2004Romano Prodis. 1939DemokraatitItalia2004–2014José Manuel Barroso s. 1956Sosiaalidemokraattinen puolue (PSD)Portugali2014–2019Jean-Claude Juncker s. 1954Kristillissosiaalinen kansanpuolue (CSV)Luxemburg2019–Ursula von der Leyen s. 1958Saksan kristillisdemokraattinen unioni (CDU)Saksa

 Hallinto 
Euroopan komission hallinto jakautuu pääosastoihin, palveluyksikköihin ja toimeenpanovirastoihin. Lisäksi komissiolla on edustustot kussakin jäsenvaltioissa. Euroopan ulkosuhdehallinto hallinnoi EU:n delegaatioita kolmansissa maissa.

Komissaarien lisäksi komissiossa työskentelee noin 32 000 virkamiestä, joista suurimman osan toimipaikka on Brysselissä, jossa komission päärakennus Berlaymont myös sijaitsee.

Pääosastot
Komissio on jaettu pääosastoihin (, DG), joita voi verrata valtioiden ministeriöihin. Ne suunnittelevat ja toteuttavat unionin politiikkaa ja lainsäädäntöä. Kutakin pääosastoa johtaa korkea-arvoinen virkamies, jota kutsutaan pääjohtajaksi (). Hän raportoi suoraan kyseisestä pääosastosta vastaavalle komissaarille.
+ Von der Leyenin II komission pääosastot Pääosastot Vastaava komissaariNimi Alue- ja kaupunkipolitiikka    Digitaaliset palvelut    Energia    Eurostat    Henkilöstöhallinto ja turvallisuus    Ilmastotoimet    Inspire, Debate, Engage and Accelerate Action    Kansainväliset kumppanuudet    Kauppapolitiikka ja taloudellinen turvallisuus    Kilpailu    Koulutus, nuorisoasiat, urheilu ja kulttuuri    Käännöstoimi    Laajentuminen ja itäinen naapurusto    Liikenne ja liikkuminen    Lähi-itä, Pohjois-Afrikka ja Persianlahti    Maatalous ja maaseudun kehittäminen    Meri- ja kalastusasiat    Muuttoliike- ja sisäasiat    Oikeus- ja kuluttaja-asiat    Hadja Lahbib Oikeudellinen yksikkö    Pelastuspalveluasiat ja humanitaarinen apu    Petostentorjuntavirasto    Puolustusteollisuus ja avaruus    Pääsihteeristö    Rahoitusvakaus, rahoituspalvelut ja pääomamarkkinaunioni    Sisämarkkinat, teollisuus, yrittäjyys ja pk-yritykset    Sisäinen tarkastus    Talous ja raha-asiat    Talousarvio    Terveys ja elintarviketurvallisuus    Terveyshätätilanteet    Tulkkaus    Tutkimus ja innovointi    Työllisyys-, sosiaali- ja osallisuusasiat    Uudistukset ja investoinnit  Verotus ja tulliliitto    Viestintä    Viestintäverkot, sisällöt ja teknologia    Yhteinen tutkimuskeskus    Ympäristö   

 Palveluyksiköt 
Komission palveluyksiköt vastaavat tietyistä hallinnollisista tehtävistä komissiossa.
+ Von der Leyenin II komission palveluyksiköt Palveluyksiköt Vastaava komissaariNimi Henkilökohtaisten etuuksien hallinto- ja maksutoimisto    Historiallinen arkisto   Infrastruktuuri- ja logistiikka Brysselissä    Infrastruktuuri- ja logistiikka Luxemburgissa  Tietosuojavastaava    Ulkopolitiikan välineet   

 Toimeenpanovirastot 
Komission alaiset toimeenpanovirastot hallinnoivat komission perustamia rahoitusohjelmia.
+ Von der Leyenin II komission toimeenpanovirastotNimiEuroopan innovaationeuvosto ja pk-yritysasiatEuroopan tutkimusneuvostoIlmasto-, infrastruktuuri- ja ympäristöasiatKoulutus ja kulttuuriTerveys- ja digitaaliasiatTutkimus

Lähteet
Europedia: Guide to European policies and legislation 

Viitteet

Aiheesta muualla

 European komission kotisivut 
 Europa Yleistä tietoa koko Euroopan unionista


Luokka:Seulonnan keskeiset artikkelit